Emîne Şenyaşara ke mêrde û di lajê ci hetê pawitox û merdimanê Wekîlê AKPyî Halîl Îbrahîm Yildizî ra kişîyayî lajê xo Ferît Şenyaşarî reyde verê Edlîyeya Riha de 20 rojî yo çalakîya 'nobeta edaletî' rê dewam kena.
Seba ke peynîya hewteyî de banê edlîye qefilnaye yo keyeyê Şenyaşarî nêzdîya edlîye de çalakîya xo domneno. Keyeyî medyaya sosyale de pare kerd ke ê do heta caardişê edaletî xover bidê û vat: Cayê karê ma vêşnayî, nêweşxanê açerna gola gonî. Ganî hesabê qetilkerdişî bibo. Ma zanê sûc qetî yo û sûcdarî eşkerayî. Wekîl û merdimê ci yê. Cigêrayîşê ma yê adeletî roja 20. de dewam keno.
